Грузияда коронавирустың екінші толқыны басталды
"Грузияда коронавирустың екінші толқыны басталды" | "https://abai.kz/post/120332"
TITLE: Грузияда коронавирустың екінші толқыны басталды
URL: https://abai.kz/post/120332
META: "Грузияда коронавирустың екінші толқыны басталды" | "https://abai.kz/post/120332"
DATE: 11.09.2020
AUTHOR(s): Abai.kz
TOTAL WORDS: 131
TEXT: Грузия премьер-министрі Георгий Гахария елде коронавирус пандемиясының екінші толқыны басталғанын мәлімдеді. 10 қыркүйек күні Грузияда 57 адам COVID-19-бен ауырып, ең жоғары тәуліктік көрсеткіш тіркелген. Соңғы мәліметтер бойынша, науқастардың саны 1830 адамға жетіп, 19 адам қайтыс болған. «Бүгінгі 57 және кешегі 44 жағдай елдегі эпидемиологиялық жағдай біртіндеп өзгеріп жатқанын көрсетіп отыр. Біз екінші толқын болады деп болжадық және бұл процесс басталып келе жатыр. Күзде болады деп есептедік, күзде басталды. Бастысы дүрбелеңге еш себеп жоқ. Себебі біз жағдайды толығымен бақылауға алып отырмыз», - деді Гахария. 10 қыркүйектен бастап елде мерейтой, үйлену тойы, басқа да іс-шара ұйымдастыруға тыйым салынған. 1 қазанда ашылады деп жоспарланған театр, кинотеатр және балалардың ойын-сауық орталығының ашылуы 1 қарашаға ауыстырылған. Ал Грузияның денсаулық сақтау министрінің орынбасары Тамар Габуния мемлекет коронавирустың тарау көрсеткіші бойынша жасыл аймақтан сары аймаққа өткенін мәлімдеді. Abai.kz
